open-index/open-wikipedia-markdown huggingface dataset:
Svjedok optužbe (drama)

***Svjedok optužbe*** (izdata 1953.) je drama Agathe Christie bazirana po kratkoj priči *Svjedok optužbe*.

Drama, pisana za pozorišno izvođenje 1953. godine. Prvi put objavljena 1954. godine, a zatim i u specijalnom izdanju povodom 50 godina od nastanka. Prvi put izvedena u Winter Garden Theatre, u Londonu, 28. oktobra 1953. godine. Po njoj su do sada snimljena dva veoma gledana filma, a trenutno se snima i treći gdje se pojavljuje Michelle Pfeiffer kao Christine Vole.

Kategorija:Drame Agathe Christie
Presuda (drama)

***Presuda*** (izdata 1953.) je drama Agathe Christie.

Drama, pisana za pozorišno izvođenje 1958. godine, objavljena iste godine. Prvi put izveden u Strand Theatre, u Londonu, 22. maja 1958. godine. Po mišljenju Agathe Christie ovo je njena najbolja drama poslje *Svjedoka optužbe*. Ona je željela da se drama zove "No Fields of Amaranth" ali je naziv promenjen u posljednjem trenutku pred samo postavljanje predstave na scenu.
## Reference 
## Vanjski linkovi 
Kategorija:Drame Agathe Christie
Mišolovka (drama)

***Mišolovka*** (izdata 1952.) je drama Agathe Christie. *Mišolovka* je i do danas najduže neprekidno igrano djelu u historiji pozorišta. Iako stara preko 50 godina još se i danas izvodi i nije izgubila svoju popularnost.

*Mišolovka* je najduže neprekidno igrana predstava u historiji pozorišta. Na sceni je neprekidno više od pedeset godina. Premijerno je izvedena 25. novembra 1952. u londonskom Ambasadors theateru, postala je svjetski fenomen kao najduže u kontinuitetu igrana potorišna predstava svih vremena. 1973. godine iz Ambasadors theatera seli se u St. Martin's Theatre u Londonskom West Endu gdje se igra i danas. *Mišolovka* je uspješno postavljena i na beogradskoj sceni.

*Mišolovku*, čiji je prvi naziv bio *Tri slijepa miša*, Agatha Christie je napisala 1947., kao radio dramu u trajanju od 30 minuta, povodom 80. rodendana kraljice Mary. Komad je postavljen na pozorišnu scenu one godine kada je Elizabeta II stupila na prijestolje.

## Radnja 
Mladi bračni par zablokiran je mećavom na svom imanju sa još četiri gosta, i slučajnim prolaznikom koji se dovezao automobilom. Narednik Trotter doskija do njih i kaže im da je ubistvo na putu. Kada se ubistvo zaista dogodi svi posumnjaju na Cristophera Wrena, ali na kraju zaključe da ubica može biti baš bilo ko. Na kraju Trotter namješta zamku za jednog od ukućana.

Kategorija:Drame Agathe Christie
Gudački trio (drama)

***Gudački trio*** (izdata 1972.) je drama Agathe Christie, ujedno i posljednja drama koju je napisala, ali ne i zadnja izdata.

Originalna drama koju je Agatha pisala u svojim starijim godinama (već je imala preko 80 godina) prvobitno je pisana pod nazivom *"Gudački kvintet"*. Nikada nije objavljena. Premijera predstave održana je u Yvonne Arnaud Theatre, u Guilfordu 1. augusta 1972. godine. Nikada se nije probila do pozorišnih scena Londona. Igrana je svega nekoliko sedmica.
## Reference 
## Vanjski linkovi 
Kategorija:Drame Agathe Christie
Pravilo trojice

***Pravilo trojice*** (izdat 1963.) je drama Agathe Christie. Sastoji se od tri priče koje su nezavise jedna o drugoj. Svaka priča ima samo jedan čin.

Drama, pisana za pozorišno izvođenje 1962. godine, objavljena 1963. godine. Sastoji se od tri nezavisne priče koje su izvedene kao pozorišna predstava u tri čina 20. decembra 1962. godine u *"Duchess Theatre"*, London, a objavljene su kao posebna izdanja.

## Priče 
****Poslijepodne na obali mora***
:Radnja prati kradljivca skupe smaragdne ogrlice i inspektora Foleya koji u sred ekskluzivnog ljetovališta pokušava riješiti (zataškati) zločin zbog velikog broja VIP gostiju kako bi sačuvao ugled hotela.

****Pacijent***
:Mlada žena, inače invalid, pokušava očajnički pregovarati sa policijom u ime svog otmičara, ne bi li tako spasila svoj život.

****Štakori***
:Radnja se odvija oko udovice i njenog ljubavnika koji su zarobljeni u jednom stanu od strane najboljeg prijatelja njenog pokojnog muža koji sumnja da je ona bila umješana u njegovu smrt.

Kategorija:Drame Agathe Christie
Crna kahva (drama)

***Crna kahva*** (izdat 1930. i 1997.) je drama Agathe Christie u kojoj su glavni likovi Hercule Poirot i podoficir Arthur Hastings, a Charles Osbourne ga je 1997. pretvorio u roman. 

## Radnja 
Poirot i njegov prijatelj Hastings pozvani su od Sir Clauda Amorya, poznatog psihologa, ali je on ubijen prije njihovog dolaska. Poirot još jednom mora otkriti ko je ubica. 

Kategorija:Drame Agathe Christie
Paukova mreža (drama)

***Paukova mreža*** (izdat 1954.) je drama Agathe Christie.

Drama napisana za pozorišno izvođenje 1954. godine, objavljena u pisanom obliku 1957. godine. Pisana je specijalno za popularnu britansku glumicu Margaret Lockwood, koja igra naslovnu ulogu. Prvi put izvedena u Savoy Theatre, u Londonu, 14. decembra 1954. godine. Uz dozvolu nasljednika Agathe Christie, ovo djelo je u roman pretočio Charles Osborne 2000. godine.

## Radnja 
Clarissa, žena diplomate koji radi za kancelariju, prepušta se sanjarenju kako se jednog jutra pojavljuje u biblioteci i pronalazi mrtvo tijelo. Njena mašta pretvara se u stvarnost kada otkriva mrtvaca u svom ateljeu. U očajničkom nastojanju da ga se riješi, ona svoje goste pokušava pretvoriti u suučesnike zločina.

Kategorija:Drame Agathe Christie
Alibi (drama)

***Alibi*** je drama Michaela Mortona iz 1928. zasnovana na djelu *Ubistvo Rogera Ackroyda*, romanu britanske književnice kriminalističkih priča Agathae Christie.

Premijerno je izvedena u Prince of Wales Theatre u Zapadnom Londonu, 15. maja 1928, a glavnu ulogu je odigrao Charles Laughton kao Hercule Poirot. Smatrala se upješnom i igrano je 250 predstava, a zadnja je odigrana 7. decembra 1928. To je bio prvi rad Agathae Christie koji je predstavljen na sceni i prva adaptacija ikada jednog od njenih radova u bilo koji oblik izvan njene knjige.

## Pozadina 
Christie se nije složila sa promjenom njenog najomiljenijeg lika Caroline Sheppard, inspiracija za Miss Marple, u lijepu djevojku nazvanu Caryl Sheppard. Ona je dozvolila ovu promjenu samo iz raloga jer je alternativa bila pretvaranje Poirota u momka nazvanog Beau Poirot koji ima "puno djevojaka zaljubljenih u njega". Druge velike promjene iz knjige su bile:
* Likovi gospođe Russell, kućepazitelja, ai njenog sina, Charlesa Kenta, su povučene, jer je drama bila u vezi sa ovim likovima.
* Roger Ackroyd je dobio titulu i postao je Sir Roger Ackroyd.
* Poirot je nekoliko puta naveden da ne bude Belgijanac već Francuz.

Drama se odvija u dvije postavke – dvorani u Fernley Parku i u radnoj sobi Poirota u njegovoj kući u selu. Radna soba Sir Rogera je smještena sa zadnje strane centra pozornice postavke dvorane sa dvoja vrata koja su otvorena na različitim djelovima u predstavi da bi se otrio leš za svojim stolom i zatvorena su u drugim prilikama kada prestava nalaže da ne trebaju biti otvorena.

## Reference 
## Vanjski linkovi 
*

Kategorija:Drame Agathe Christie
Neočekivani gost

***Neočekivani gost*** () jest drama Agathe Christie iz 1958. koju je Charles Osbourne 2001. pretvorio u roman.

## Radnja 
Jedne maglovite noći, na južnoj obali Velsa, Michael Starkwedder zaleti se automobilom u jarak. U nepoznatom kraju i bez prijevoza, pješice se probija do osamljene kuće, pronalazi otvorena vrata, ulazi u radnu sobu i otkriva mrtvo tijelo vlasnika kuće.

Osim toga, čini se da je ovdje zatekao i samog ubicu!

Naime, Laura Warwick koja je stajala s pištoljem u ruci nad mrtvim tijelom svog nepokretnog supruga Richarda priznaje Michaelu ubistvo. Neočekivani gost odlučuje pomoći Lauri i zaštiti je od mogućeg vješanja, pa nudi pomoć u smišljanju lažne priče i u podmetanju dokaza koji će zavarati policiju. Odnosno, uputiti da je uboica neki uljez, neko ko je došao izvana.

Kategorija:Drame Agathe Christie
Papinska Država

**Papinska Država** (), bilo je historijsko područje sa obilježjima države, pod papinskom upravom osnovano 754. godine, a postojala je sa prekidima do 1870. Sjedište rimskog pape (Rim) u ranom srednjem vijeku bilo je pod vlašću Bizanta. Zbog napada Langobarda na Rim papa Stjepan II je 752. pozvao u pomoć franačkog kralja Pipina Malog. Pipin je odbio Langobarde i poklonio papi osvojene oblasti 756. i time je udario temelje Papinskoj državi. Novonastala Papinska država obuhvatala je Rim sa okolinom, Ravenski egzarhat i Kampanju.

Karlo Veliki (756-814), poslije krunisanja za cara 800. poklonio je papi nova područja, pa je Papinska Država tada obuhvatala Rimsko vojvodstvo sa Sabinom, Pentapolis sa Ankonom, Osimom i Umakom, područje Peruđe, Ravenski egzarhat sa Bolonjom, Ferarom i Imolom. Kasnije je u okrilje Papinske Države ušla i baština toskanske markgrofice Matilde.

U periodu 962. do 13. vijeka P. država je bila u okviru Svetog Rimskog carstva njemačke narodnosti. Od 1213. car Fridrik II je potvrdio papi Inoćentiju III (1198-1216) papinske posjede, te je time prestala carska vlast nad Papinskom državom.

U borbi za 'svjetsku prevlast' protiv francuskog kralja Filipa IV, papa Bonifacije VIII je poražen, a crkveno središte je premješteno iz Rima u Avinjon (Avignon, Avinjonsko ropstvo papa), što je uslovilo veliki rascjep papstva (1378-1417).

Da bi svijetu dokazale da im svjetovni vladari nisu podarili državnu vlast pape su željele da uspostave svjetsko gospodstvo nad evropskim državama tvrdeći na osnovu Konstantinove darovnice (Konstantinova darovnica) da im je Konstantin Veliki (306-337) povjerio duhovnu i svjetovnu vlast nad zapadnoevropskim svijetom. zato su pape do 14. vijeka vodile borbu sa zapadnoevropskim vladarima oko supremacije.

## Također pogledajte 
* Vatikan
* Konstantinova darovnica
* Sveto rimsko carstvo

Kategorija:Države i teritorije osnovane 754.
Kategorija:Države i teritorije ukinute 1870.
*
Konstantinova darovnica

[thumb|250px|desno|[Freska iz 1247. godine na kojoj su prikazani papa Silvester I i car Konstantin Veliki nadahnuta događajem poznatim pod nazivom Konstantinova darovnica. Istoimeni dokument predstavlja najpoznatiju svjetsku krivotvorinu.]]
**Konstantinova darovnica** (lat. Donatio Constantini) je isprava Rimske crkve u kojoj stoji da je rimski car Konstantin Veliki (306. n. e. - 337. n. e.) darovao papi Silvestru I (vladao od 314. n. e. - 335. n. e.) i njegovim nasljednicima pravo na svjetovnu i duhovnu vlast nad Italijom i svim drugim zapadnoevropskim zemljama.
Na osnovu legendi koje datiraju iz 5. vijeka, ovaj dokument je bio sastavljen od strane nepoznatog pisca u 8. vijeku. Iako je imao samo ograničeni utjecaj u trenutku njegovog objavljivanja, ovaj dokument je kasnije imao veliki uticaj na političke i vjerske poslove u srednjovjekovnoj Evropi.
Ovim dokumentom služile su se pape (papa) u srednjem vijeku da dokažu svoje pravo da vladaju (Papinska Država), nad drugim državama i da istaknu svoju svjetovnu prevlast.

Činjenicu da je Konstantinova darovnica krivotvorina otkrio je renesansni humanista i papin sekretar Lorenco Vala 1440. godine.

## Također pogledajte 
* Vatikan
* Papinska bula

## Reference 
Kategorija:Crkve
Kategorija:Historija Rima
Ob

mini|250p|desno|Satelitska snimka Oba
**Ob** () jest azijska rijeka u Rusiji. Ob nastaje u Južnosibirskom gorju spajanjem dviju rijeka, Bija i Katun koje izviru u Altajskom gorju a sreću se nedaleko grada Bijska. Tako rijeka stiže pod imenom Ob do grada Barnaul. U nastavku protiče kroz branama nastala umjetna jezera Kamener i Novosibirsk da bi iza brane proticao kroz grad Novosibirsk. 
[mini|250p|desno|*Ob*, luka u [Barnaulu ]]
Najkasnije od tog mjesta Ob, koji je vrlo važan riječni plovni put , teče Zapadnosibirskom depresijom istočno od Urala , prvo u pravcu sjeverozapada. Pri tome, prolazi kroz gradove Nižnjevartovsk, Surgut i Hanti-Mansijsk.

Nakon Hanti-Mansijska i još oko 300 km toka u smjeru sjeverozapada, Ob se dijeli na *Veliki Ob*- i *Mali Ob*, dugih 446 odnosno 456 km koji oba teku prema sjeveru i ponovo se spajaju kod sjevernosibirskog grada Saleharda.

Od tog grada, gdje Ob skreće prema istoku da bi zatim tekao uz sjeverni Polarni krug, za ruske prilike je još samo "korak" do ušća koje počinje dalje istočno i proteže se ljevkasto u dužini od više od 800 km i širinom koja mjestimično dosiže i do 70 km. To ušće, čiji najjužni dio prelazi polarni krug, više i nije riječni tok, nego je kao tzv. estuar već dio Karskog mora, koje pripada ledenom Arktičkom okeanu. U svakom slučaju, tjerano ogromnim masama vode Oba, to je snažna struja koja teče prema sjeveru.

## Dužina rijeke 
mini|250p|desno|Ob u vrijeme zalaska sunca
Dužina ove rijeke može se računati na različite načine:

* 3.650 km - dužina Oba bez Katuna
* 4.338 km - Ob s Katunom, njegovom najdužom izvorišnom rijekom
* 5.410 km - Irtiš-Ob - ukupna dužina Irtiša (4248 km) + dužina donjeg toka Oba nakon spajanja s Irtišem (1.162 km)

Toj se dužini može pribrojati još 800 km Obovog estuara. 

* Porječje Oba je veliko divovskih 2.975.000 km2

**Pritoke**
Od dolje navedenih pritoka Oba je Irtiš, duži od samog Oba, najvažnija:

* Irtiš
* Čulum
* Ket
* Tom

**Umjetna jezera**

Pored ostalog, Ob protiče kroz :

* Kamensko jezero 
* Novosibirsko jezero

## Također pogledajte 
* Spisak rijeka u Rusiji

## Reference 
Kategorija:Rijeke u Rusiji
Niskotarifna aviokompanija

**Niskotarifna aviokompanija** ili **niskotarifna avionska kompanija** (eng. *low-cost airline*) je aviokompanija koja općenito ima niže tarife i nudi manje komfora putnicima. Da bi nadoknadila prihode izgubljene u smanjenju cijena karata, aviokompanije naplaćuju za dodatke kao što su hrana i piće, prioritetno ukrcavanje, dodjeljivanje sjedišta, naplaćivanje prtljage, karte prodaju isključivo preko Interneta, lete sa aerodroma na kojima su niske takse i sl. u 2013. godini, najveća svjetska niskotarifna aviokompanija je bila Southwest Airlines, koja posluje u SAD-u i nekim okolnim područjima.

## Niskotarifni avioprijevoznici u Evropi
ov Boeing 737-800. Ryanair je najveći niskotarifni avioprijevoznik u Evropi.]]

ov Airbus A319, je najveći niskotarifni avioprijevoznik u Njemačkoj.]]
ov Boeing 737-800, je najveći niskotarifni avioprijevoznik u Turskoj Turska.]]

## Reference 
Kategorija:Avijacija
Kategorija:Avionske kompanije
Namasko vrijeme

Ovaj farz je vezan samo za pet dnevnih, obaveznih namaza. Kada klanjač stupa u namaz mora znati da li je nastupilo namasko vrijeme. Ako bi klanjao, misleći da nije nastupilo namasko vrijeme, a zatim se ispostavilo da ipak jeste, namaz mu nije ispravan. Dokaz da je namasko vrijeme farz su riječi Allaha:

*Vjernicima je propisano da u određeno vrijeme namaz obavljaju*, () to znači da svaki farz namaz ima svoje određeno vrijeme i nije dozvoljeno izlaženje iz okvira tog vremena.

## Sunitski stavovi 
### Stav Hanefijskog mezheba 
#### Sabah-namaz 
Vrijeme sabah-namaza počinje od pojave prave zore,a to je rašireno bjelilo na horizontu s istoka. Prava zora se pojavljuje nakon lažne, a to su bijele zrake koje se protežu u visinu poslije čega dolazi tama, što je sve sastavni dio noći. Između ove dvije zore ima dvanaest minuta. Vrijeme sabah-namaza prestaje izlaskom sunca

#### Podne-namaz 
Vrijeme podne-namaza je od trenutka kada sunce prođe zenit i krene ka zapadu (zeval) i traje dok sjenka nekog predmeta ne bude veličine kolike je i on sam, ne računajući sjenu zevala.

#### Ikindija-namaz 
Vrijeme ikindije nastupa kada istekne vrijeme podne, a traje do zalaska sunca.

#### Akšam-namaz 
Početak akšama je od zalaska sunca, a kraj je kada nestane večernjeg rumenila (eš-šefek).

#### Jacija-namaz 
Vrijeme jacije je kada nestane večernjeg crvenila pa do pojave zore (sabaha).

## Bilješke 
Kategorija:Namaski farzovi
Ryanair

**Ryanair** je irska niskotarifna avionska kompanija sa sjedištem u Dublinu. Uračunava se kako u najveće evropske niskotarifne avionske kompanije tako u najuspješnije avionske kompanije sa svojih 362 linija u 22 države. Veliki razvoj kompanije je usljedio poslje deregulacije avionskog saobraćaja u Evropi 1997. Kompanija spada u jednu od najkontroverznih avionskih kompanija. Dok je na jednu stranu hvaljenja za svoje konzekventno poslovanje koje donosi putniku niske cijene, na drugoj strani je kritikovana od strane sindikata zbog ponašanja prema zaposlenima, skrivenim taksama i dodatnim naplatama za putnike.

## Historija 
Kompaniju su osnovali 1985. Christy Ryan, Liam Lonergan i Tony Ryan. Christy Ryan je bio iz Voterforda, mjesta u južnoj Irskoj. Liam Lonergan je tu imao turistčku agenciju i bio turoperator. Tony Ryan je prethodno bio osnovao jednu malu avionsku kompaniju Guinness Peat Aviation. Ideja osnivača je bila da prevoze putnike iz Velike Britanije tj. Londona za Voterford u Irskoj. Pri tome je bilo potrebno da se prevaziđe duopol državnih kompanija Aer Lingus i British Airways. Po tadašnjim pravilima djelimično deregulirane Evropske zajednice bilo je dovoljno da jedna od država članica odobri letove. Iz protekcionističkih razloga, kako bi zaštitila Aer Lingus irska vlada nije odobrila letove, ali je slobodnom tržištu otvorena britanska vlada Margaret Thatcher odobrila letove. Sa petnaestosedišnim propelerskim Emracerom kompanija je započela letove na relaciji Irska-Velika Britanija. Prvo se letjelo iz Voterforda za London-Gatwick, a 1986. je došla i druga linija iz Dublina za London-Luton. Na dvije linije i sa dva aviona, kompanija je prevezla 82.000 putnika za jednu godinu.

Dok se broj putnika sve više povećavao, kompanija je pravila gubitke. Zato joj je 1991. trebalo restrukturiranje. Taj zadatak je bio povjeren Michael O'Leary. Njemu je od strane osnivača predloženo da pogleda koncept poslovanja američke avionske kompanije Southwest. Taj koncept "bez dodatka/opterćenja" (eng. "no frills") podrazumijevao je samo jednu kategoriju sjedišta u avionu i ograničenje na jedan tip aviona. Od 1993. O'Leary vodi kompaniju. 1995. je prevezla 2,25 miliona putnika.

Od 1997. je u Evropskoj uniji dozvoljeno avionskim kompanijama da lete na relacijama drugih zemalja članica. To jo kompanija Ryanair iskorila za ekspanziju. Posle uspješnog plasiranja akcija na berzama u Dublinu i New Yorku, kompanija je uvela nove letove prema odredištima u kontinentalnom dijelu Evrope. Osim u zemljama EU kompanija leti za Maroko i Norvešku.

## Prevezeni putnici 
## Reference 
*Ryanair website

Kategorija:Avijacija
Kategorija:Avionske kompanije
X86

**x86** ili **80x86** je uopćeno ime mikroprocesorske arhitekture koju je izumio i razvio Intel. Prvi put je iskorištena u 8086 procesoru 1978. godine. Ova arhitektura dominira kod ličnih i prijenosnih računara, kao i na tržištu manjih servera od 1980-tih godina kada se pojavio IBM PC.

Ime je dobila po najranijim Intelovim procesorima familije čiji su se modeli završavali sa **86** kao što su 8086, 80186, 386, 486 i tako dalje. Zbog lakšeg označavanja Intel je od 486 modela usvojio komercijalna imena kao što su Pentium.

Kako se hardver poboljšavao, arhitektura je sve više napredovala. Tako je 1985. godine Intel predstavio 32 bitni 386 kao zamjenu za 16 bitni 286. Ta arhitektura je nazvana i386, ali se danas češće zove x86-32 ili IA-32. AMD je bio prvi koji je 2003. predstavio 64 bitnu arhitekturu korištenu u njihovom Athlon 64 procesoru. Ta arhitektura ima više imena kao što su x86-64, AMD64 (AMD-ovo ime), EM64T, IA-32e (Intel-ovo označavanje) i x64 (neutralno označavanje koje koriste Microsoft i Sun). Ova AMD-ova arhitektura nema veze sa IA-64 arhitekturom koju su razvili Intel i Hewlett-Packard za Itanium i Itanium 2 procesore.

## Spisak x86 generacija 
[mini|185p|Član 7 generacije, AMD [Athlon]]
[mini|185p|Prvi 64 bitni član x86 procesora, [Athlon 64|lijevo]]
* 1. generacija - Intel 8086
** Osvježenje za prvu generaciju - Intel 80186 
* 2. generacija - Intel 80286 (286)
* 3. generacija - Intel 80386 (386)
* 4. generacija - Intel 80486 (486)
* 5. generacija - Prvi Pentium, Nx586, 5x86, 5k86, WinChip, mP6
* 6. generacija - Pentium Pro (i derivati, uključujući Pentium II, Pentium III, Pentium M and Intel Core), kasnije i 6x86, K6, C3, Crusoe
* 7 generacija - AMD Athlon, kasnije i Pentium 4, C7, Efficeon
* 8. generacija - AMD Opteron (i derivati, uključujući i Athlon 64), kasnije i Xeon 5100 serija and Core 2

## Također pogledajte 
* IA-32
* x86 asemblerski jezik
* x86 spisak instrukcija
* x87
* x86-64
* IA64

## Vanjski linkovi 
* https://www.intel.com/content/www/us/en/history/virtual-vault/articles/the-8086-and-the-ibm-pc.html

* 25 godina Intelove arhitekture
* Vodič o x86 procesorima 

Kategorija:Intel
Kategorija:X86 arhitektura
Akče

**Aspre** (akče; osmanski turski:آقچه) je osmanlijski srebreni novac.
mini
Aspra je osnovna novčana jedinica u osmanlijskom carstvu od 14. do kraja 17. vijeka. Njegova težina je varirala, a u prvoj polovini 15. vijeka bila je u ravni dubrovačkog dinara (groša). Aspra je devalvirala i postala nepouzdano novčano sredstvo zahvaljujući smanjenju postotka srebra i kao posljedica čestog podrezivanja. Inače, podrezivanje novca obavljalo se makazama nasilnim smanjenjem (podrezivanjem) vanjskog obima monete. Iskusni trgovci prepoznavali su da je time novac bio 'olakšan' i izražavali su sve veću sumnju u njega. Najpoznatije kovnice aspri bile su u Bursi, Jedrenu i Istanbulu.

Aspre su u Bosnu stigle prije osmanlijskog osvajanja Bosne 1463., i ne samo kroz okvire Bosanskog krajišta. Trgovačka razmjena dovela je do toga da se aspra nalazila u rukama Bosanaca kao platežno sredstvo zahvaljujući svojoj unutrašnjoj vrijednosti. Sandalj Hranić Kosača je imao aspre u svojim depozitima u Dubrovniku.

## Reference 
Kategorija:Ekonomija srednjovjekovne Bosne
Apokrifni tekstovi

Iako predstavljaju spise biblijskog sadržaja **apokrifni tekstovi** predstavljaju spise koji nisu ušli u kanonske knjige. Obzirom da nisu bili priznati od strane službene crkve, apokrifni tekstovi bili su u indeksima zabranjenih knjiga. Držalo se da su ti tekstovi slobodnije interpretirali osnovne postulate kršćanstva. Apokrifni tekstovi i njihova tumačenja bili su optuživani i za izvorišta heretičkih učenja. Crkva bosanska povezuje se uz apokrife.
Apokrif je i djelo koje se namjerno podmeće nekom autoru. 
mini|Apokrifne knjige Lutherove Biblije 
Biblijski apokrifi (od starogrčkog ἀπόκρυφος (apókruphos) 'skriven') označavaju zbirku drevnih knjiga, od kojih neke smatraju da su sumnjivog porijekla, i za koje se smatra da su napisane negdje između 200. godine prije nove ere i 100. godine nove ere.

## Također pogledajte 
* Hvalov zbornik
## Reference 
## Vanjski linkovi i literatura 
* https://www.internationalstandardbible.com/A/apocrypha.html
* http://makdizdar.ba/stari-bosanski-tekstovi/
* A Survey of Old Testament Introduction
* . *Mikra : text, translation, reading, and interpretation of the Hebrew Bible in ancient Judaism and early Christianity*
* Zeolla, Gary F. (2014). *Analytical Literal Translation of the Old Testament (Septuagint)*. Morrisville, North Carolina: Lulu Press, Inc.

Kategorija:Kultura srednjovjekovne Bosne
Zoološki vrt Palić

mini|desno|250px|Majmun u zoološkom vrtu
**Zoološki vrt Palić** je zoološki vrt pokraj Palićkog jezera, Subotica, Srbija. Osnovan je 1949. godine. U njemu živi 50 životinjskih vrsta u 450 primjeraka. Ima 40 nastambi i velik je 10 hektara. Također vrt ima veliku botaničku baštu, koja predstavlja zbirku mnogih autohtonih vrsta kao i vrsta netipičnih za južnoevropsko područje.

Ovaj zoološki vrt, pored klasične funkcije vrta, djeluje i kao odgojno-obrazovna ustanova, te organizuje posjete velikog broja školskih i akademskih ekskurzija. Broj posjetilaca ovog vrta je oko 150.000 osoba godišnje.

## Reference 
## Vanjski linkovi 
*

Kategorija:Subotica
Kategorija:Zoološki vrtovi u Srbiji
Vlastela

**Vlastela** (vlastelin, vir nobilis) su pripadnici povlaštenog feudalnog sloja u srednjovjekovnoj Bosni.

Kao povlašteni feudalni društveni sloj u srednjem vijeku vlastela vuče porijeklo od rodovskog plemstva koje se izdvajalo u plemenu iz ratničke družine u doba prevlasti vojne demokratije u rodovskom društvu. Sva vlastela je hijerarhijski ustrojena kao vazali bosanskog vladara koji im je senior i sizeren. Vlastela ima različite titule, zvanja i dužnosti u srednjovjekovnoj Bosni kao odraz hijerarhijskog niza vazala. Vlastela se dijeli na krupnu i sitnu vlastelu. Krupna vlastela su velmože, a sitna vlasteličići. U ustorjstvu srednjovjekovne Bosne poštuje se regionalni princip države kao odraz teritorijalnopolitičkog razvoja, pri čemu se prepoznaje hijerarhija vlastele sa pojedinog područja (Bosna, Donji kraji, Usora i Soli, Podrinje, Hum). Velmože su malobrojne, dok vlasteličići predstavljaju većinu vlasteoskog sloja (vlastele) u srednjovjekovnoj Bosni.

Kategorija:Društvo srednjovjekovne Bosne
Pčelinji vosak

mini|desno|300px|Pčelinji vosak
**Pčelinji vosak** (lat.: *Cera Flava*) je prirodni vosak koji izlučuju pčele i od njega grade saće. Vosak se dobija iz pčelinjeg saća poslije vađenja meda, cijeđenjem, topljenjem i procjeđivanjem ostatka saća. Kao dodatak prehrani pčelinji vosak nosi oznaku E 901.

## Osobine 
Prirodna specifična težina kod temperature od 15&nbsp;°C iznosi oko 0,956&nbsp;kg. Tačka topljenja mu je od 58 - 64&nbsp;°C i daleko je veća od običnog parafinskog voska gdje je ona već na 30&nbsp;°C. Na temperaturi iznad 65&nbsp;°C pčelinji vosak postaje tekuć i može se prihvatiti za vlakna stijenja za svijeću. U kontaktu sa zrakom, svijeća gori dajući svjetlost i toplinu. Danas se za proizvodnju svijeća koriste jeftiniji stearin i parafin, koji su gotovo potpuno istisnuli korištenje pčelinjeg voska u toj proizvodnji ne zbog svoje kvalitete već zbog niže cijene.

## Reference 
## Vanjski linkovi 
Kategorija:Pčelarstvo
Kategorija:Voskovi
Kategorija:Aditivi sa E-brojem
Kasiodor

**Flavius Magnus Aurelius Casiodorus**, poznatiji pod imenom **Kasiodor** (490-580) je rimski državnik i pisac.
mini|**Flavius Magnus Aurelius Cassiodorus**

Kasiodor je rođen u uglednoj rimskoj aristokratskoj porodici. Otac mu je bio prefekt pretorija i posjednik velikih imanja u Kalabriji. Otac je služio gotskom kralju Odoakru i kralju Teodoriku. Svoga sina Kasiodora školovao je po svom uzoru ka državnoj administrativnoj karijeri. Tako je Kasiodor kao mladić postao sekretar kabineta kralja Teodorika (493-526) u Italiji. Kasnije je zamijenio Boecija kao magister officiorum i konačno pod Atalarikom (533) postao je perfekt pretorija. Doživio je kraj kraljevstva Gota. Povukao se na svoje imanje u Kalabriju 540. i osnovao samostan kod Squllace (Vivarium).

Kasiodor je izuzetno poznat po svome djelu *Historia Gothorum*. Ona je sačuvana samo u odlomcima koje je polovinom 6. vijeka sačinio Jordanes. Iza Kasiodora ostale su sačuvane *Variae*, zbirka pisama i dokumenata kraljevske kancelarije koji su utjecali na kancelarijski obrazac srednjega vijeka.

## Reference 
## Vanjski linkovi 
*Projekt Gutenberg, djela Kasidora na englskom jeziku

Kategorija:Historija
Prefekt pretorija

**Prefekt pretorija** (latinski *Praefectus praetorio*) je šef civilne administracije u Italiji.

U vrijeme rimskog cara Augusta (27. prije nove ere – 14. nove ere) prefekt pretorija bio je komandant vojne garde koja je čuvala carevu ličnost i pazila na red u Rimu i Italiji. Redovno je bio iz aristokratskog staleža. Pod Trajanom (98-117) prefekt pretorija postao je druga osoba u Carstvu, odmah iza cara. Za Septimija Severa (193-211) postavljena su dva prefekta pretorija, a jedan od njih je bio određen za građanske poslove. U doba Aleksandra Severa (222-235) prefekt pretorija postaje senatorom i predsjedavao je u senatu kao predstavnik cara. Prefekt pretorija je bio izvor velike moći. Vojska mu je bila odana, pa je povremeno znala za novog cara imenovati upravo svoga komandanta - prefekta pretorija.

Reforma Konstantina Velikog (306-337) konačno je donijela razdvajanje vojne od civile vlasti u liku prefekta pretorija. Konstantin je Carstvo podijelio na četiri prefekture, a na njihovom čelu su bili prefekti pretorija. Prefekti pretorija postali su samo civilne dužnosti dok je vojskom komandovao magister millitum.

## Reference 
## Vanjski linkovi 
Kategorija:Historija
Glasnik Zemaljskog muzeja BiH

**Glasnik Zemaljskog muzeja BiH**, *(GZM)* je časopis Zemaljskog muzeja u Sarajevu.

Glasnik Zemaljskog muzeja BiH obuhvata sve sfere istraživanja prošlosti Bosne i Hercegovine kroz stoljetno izlaženje. Prvi broj časopisa izišao je 1889, u godini dana poslije osnivanja Zemaljskog muzeja u Sarajevu 1888. Dugo vremena imao je svoju široku liniju proučavanja, a kasnije je dobio profilaciju na izučavanja prošlosti kroz pojedine oblasti i struke.

Od 1889. do 1943. GZM je zadržavao početnu širinu kroz radove svojih saradnika. Nova serija pokrenuta je poslije 1945. Prirodne nauke su bile izdvojeni dio (od 1954). Od 1946. do 1953. bile su izdvojene društvene nauke, a od 1954. one se dijele na historiju i etnografiju (1954-57) i arheologiju (od 1954). Od 1958. kreće zasebno i etnologija. Tri osnovna smjera (prirodne nauke, arheologija i etnologija) sačinjavaju današnju formu Glasnika.

Povodom stogodišnjice Zemaljskog muzeja Bosne i Hercegovine izišla je *Spomenica Zemaljskog muzeja* (1988) u kojoj je dat historijat razvoja proučavanja i bibliografija Glasnika. Višeslojnu analizu Glasnika nedavno je izvršio Kemal Bakaršić. Sve tri sveske Glasnika Zemaljskog muzeja BiH (arheološka, etnološka i sveska prirodnih nauka) izlaze i dalje.

## Također pogledajte 
* Emilijan Lilek

## Reference 
## Vanjski linkovi 
* Glasnik Zemaljskog muzeja BiH izdanja po godinama
* Zemaljski muzej Bosne i Hercegovine, Izdavalačka djelatnost

Kategorija:Historiografija Bosne i Hercegovine
Kategorija:Časopisi u Austro-Ugarskoj
Kategorija:Časopisi u Jugoslaviji
Kategorija:Časopisi u Bosni i Hercegovini
Kategorija:Časopisi osnovani 1889.
Kategorija:Mediji u Sarajevu
Sjeverna Azija

**Sjeverna Azija** je subregija Azije koja obuhvata dijelove Rusije (azijski Sibir) i Mongoliju. Severna Azija je geografski definisan i koekstenzivan sa azijskim dijelom Rusije, a sastoji se od tri federalna okruga Rusije: Uralskog, Sibirskog i Dalekoistočnog. Sjeverna Azija graniči sa Arktičkim okeanom na sjeveru; istočnom Evropom na zapadu; centralnom i istočnom Azijom na jugu; i Tihim okeanom i Sjevernom Amerikom na istoku. Pokriva površinu od 13.100.000&nbsp;km2, ili 8,8% ukupne površine Zemlje; i najveća je podregija Azije po površini, ali je i najmanje naseljena, sa populacijom od oko 37 miliona, što čini samo 0,74% stanovništva Azije.

Topografski, regijom dominira Evroazijska ploča, osim njenog istočnog dijela, koji leži na Sjevernoameričkoj, Amurskoj i Ohotskoj ploči. Podijeljena je sa tri velike ravnice: Zapadnosibirskom ravnicom, Srednjosibirskom visoravni i zonom kolizije Verhojansk-Čukotka. Uralska orogeneza na zapadu podigla je planine Ural, neformalnu granicu između Azije i Evrope. Tektonske i vulkanske aktivnosti se često dešavaju u istočnom dijelu regije kao dio Vatrenog prstena, o čemu svjedoči formiranje ostrvskih lukova kao što su Kurilska ostrva i ultra istaknutih vrhova kao što su Ključevska Sopka, Kronocki i Korjakski. Središnji dio sjeverne Azije je velika magmatska provincija pod nazivom Sibirske zamke, nastala masivnom erupcijom prije 250 miliona godina. Formiranje zamki poklopilo se sa permsko-trijaskim izumiranjem.

Sjeverna Azija, geografski je podregija Azije. Međutim, budući da je kolonizirana i inkorporirana u Rusiju, mnoge međunarodne organizacije ili smatraju ili klasifikuju Sjevernu Aziju kao dio istočne Evrope zajedno sa evropskom Rusijom. Evropski kulturni uticaji, posebno ruski, preovladavaju u čitavom regionu, jer doživljava rusku emigraciju iz Evrope počev od 18. vijeka.  Slaveni i drugi Indoevropljani čine ogromnu većinu stanovništva Sjeverne Azije, a preko 85% stanovništva regije je evropskog porijekla.

## Ostale subregije Azije 
* Istočna Azija
* Jugoistočna Azija
* Južna Azija
* Srednja Azija
* Jugozapadna Azija ili Zapadna Azija (jedna definicija Srednjeg istoka je istoznačna s jugozapadnom Azijom)
* Sjeverna Evroazija (prostire se na Evropu)
* Srednja Evroazija (prostire se na Evropu)

## Reference 
## Također pogledajte 
* Rusija
* Sibir

## Vanjski linkovi 
Kategorija:Azija
Ada (Srbija)

**Ada** je gradić i središte općine na sjeveroistoku Bačke, AP Vojvodina, Srbija, na obali rijeke Tise.

## Naseljena mjesta 
Ada, Mol, Obornjača, Sterijino i Utrine.

## Reference 
## Vanjski linkovi 
* https://popis2022.stat.gov.rs/media/31319/0_ukupan-broj-stanovnika-naselja.xlsx
* https://pravamanjina.ombudsman.org.rs/attachments/Ada%20-%20STATUT.pdf

Kategorija:Općine u Srbiji
*
Kategorija:Općine u Sjevernobanatskom okrugu
Kategorija:Općine u Vojvodini
Zagorje (župa)

**Zagorje** je srednjovjekovna župa u toku gornje Neretve i u kalinovičkom kraju.

Na području Zagorja nalaze se Viševa, Veletin, Obalj, Ulog i dva nepoznata grada kod sela Ljusići i Bojići. Zagorje se spominje u više oblika (de Sagoria; de Sagorie; de Ixagoria; in Xagorie). Viševa je u izvornom području rijeke Neretve (in loco dicto Visevi, 1422). Veletin sa podgrađem Podveletin (subtus castrum Vellentin, 1442) nalazi se na području Bjelimića.

Područje Zagorja držali su Sankovići tokom 14. vijeka. Njihovu poziciju poslije 1404. preuzimaju Kosače.

## Reference 
## Vanjski linkovi 
Kategorija:Župe u srednjovjekovnoj Bosni‎
Kozman

**Kozman** (Cosman, Kuzman) je srednjovjekovna tvrđava i dvor u gornjem Podrinju.

Nalazi se na rijeci Drini, na hridini u blizini utoka Sutjeske u Drinu, a na putu iz Sutjeske u Foču. Tvrđava Kozman je u narodu poznata kao Gradac. Ona je na sredini razdaljine između tvrđava Sokol i Đurđevac. Ime tvrđave se dovodi u vezu sa svetiteljem Kozmom, zaštitnikom ljekara.  Kozman (Kuzman) je bio i dvor roda Kosače. Tu je vojvoda Sandalj Hranić Kosača primao dubrovačke poslanike. Početkom augusta 1430. Dubrovčani pišu svome poslaniku kod Sandalja Hranića Benediktu Gunduliću da su primili dva njegova pisma poslana iz Kozmana krajem jula iste godine po Stanoju i po jednom kuriru. 

## Reference 
## Literatura 
* Marko Vego, Naselja srednjevjekovne bosanske države, Svjetlost, Sarajevo 1957.
* Esad Kurtović, Veliki vojvoda bosanski Sandalj Hranić Kosača, Institut za istoriju, Studije i monografije, Knjiga 4, Sarajevo 2009.

Kategorija:Tvrđave u srednjovjekovnoj Bosni
Kategorija:Vladarski i vlasteoski dvorovi u srednjovjekovnoj Bosni
Vrabač

**Vrabač** je utvrđeni grad, karavanska stanica i carinarnica u župi Neretva kod Konjica.

Vrabač je smješten na isturenoj kosi nad dolinom rijeke Bijele i sa tog mjesta čuva put koji se dolinom rijeke Neretve penje na Vrabač i Borke. Vrabač se prvi put pominje 1410. Dubrovčani su se žalili na vojvodu Sandalja Hranića što je otvorio carinu u Vrapču iako je carina postojala i u Konjicu. Tražili su od vojvode ove dvije carine spoji u jednu. Pitanje carine u Vrapču bilo je i kasnije problematično, ali vojvoda od nje nije odustajao.
Godine 1425. ugovoren je prevoz robe do **u mjesto zvano Vrabač u Bosni** (ad locum dictum Vrabaç in Bosnam).

U njegovom podgrađu, Podvrapču (Sub Vrabac, Sotto Vrabac) bila je karavanska stanica. Tu je bilo konačište za karavane koji iz donje Neretve idu u unutrašnjosti Bosne. Vrabač je imao svoga kneza. Gradski knez u Vrapču 1414. bio je Jurek Kečić, a 1425. Stjepan Stančić.

Kategorija:Tvrđave u srednjovjekovnoj Bosni
Okruzi u Švedskoj

Kraljevina Švedska je administrativno podijeljena na 21 okrug (). Svaki okrug se zatim dijeli na nekoliko općina unutar kojih se Švedskom može upravljati na lokalnom nivou. Svaki okrug ima upravni odbor - državno tijelo koje osigurava da vladine i odluke švedskog parlamenta 
() postanu punosnažne. Okružni upravni odbor osigurava da se općine, tvrtke i stanovnici okruga pridržavaju određenih zakona i propisa u područjima kao što su: okoliš, životinje, poljoprivreda, lov, ribolov, stanovanje, sigurnost i ravnopravnost spolova. Predsjednik okružnog upravnog odbora je guverner kojeg je imenovala švedska vlada. Nova podjela na okruge ustanovljena je 1634. godine. Prvobitno je bila podjela na pokrajine ().

## Okruzi u Švedskoj 
## Reference 
## Vanjski linkovi 
*Okružna uprava u Švedskoj

*
Andrijevica

mini|280px|Andrijevica, srpska pravoslavna crkva "Sv. Arhangel Mihailo"
**Andrijevica** (ćir. *Андријевица*) je grad i naseljeno mjesto, te sjedište općine u Crnoj Gori.

## Geografija
Nalazi se u sjevernom visokoplaninskom dijelu Crne Gore.

## Stanovništvo 
Na popisu stanovništva 2011. godine općina Andrijevica imala je 5.071 stanovnika, od čega u samoj Andrijevici 1.048.

### Općina Andrijevica 
**Napomena**: *U 1991. nastala iz stare općine Berane.*

### Andrijevica (naseljeno mjesto)
#### Popis 2011.
**Napomena**: *Oznaka Z predstavlja zaštićen podatak.*

#### Raniji popisi
## Galerija 

Datoteka:Komovi_Štavna.jpg|planina Komovi
Datoteka:Durham_2546.jpg|pijačni dan u Andrijevici 1903. godine

## Također pogledajte
* Spisak općina u Crnoj Gori

## Reference 
## Vanjski linkovi 
Kategorija:Gradovi u Crnoj Gori
*
Okrug Blekinge

**Okrug Blekinge** () je okrug u jugoistočnoj Švedskoj. Glavni grad okruga je Karlskrona.

## Geografija 
Blekinge län graniči na sjeveru sa Kronobergs län i Kalmar län a na zapadu sa Skåne län. Sa svojom površinom od 2.941&nbsp;km2 Blekinge län je najmanji okrug Švedske. Ukupan broj stanovnika okruga je 151.886, te je 19. Okrug po broju stanovnika u Švedskoj.

## Historija 
Do 1658. Blekinge je pripadao Danskoj. Nakon što je pripao Švedskoj, Blekinge se nalazio u okrugu Kristianstads län sve do 1680, kada se spojio sa Kalmar län. Nakon tri godine, 1683, osnovan je Blekinge län.

## Općine 
mini|250p
* Karlshamn (31.069)
* Karlskrona (62.318)
* Olofström (13.226)
* Ronneby (28.474)
* Sölvesborg (16.799)

## Vanjski linkovi 
* okružna uprava Blekinge läna

## Reference 
Kategorija:Okruzi u Švedskoj
*
Okrug Dalarna

**Okrug Dalarna** () je okrug u centralnoj Švedskoj. Glavni grad okruga je Falun. Sve do 1997. zvao se *Kopparbergs län*.

## Geografija 
Dalarnas län graniči s okruzima: Jämtland, Gävleborg, Västmanland, Örebro i Värmland u Švedskoj i Hedmark fylke u Norveškoj. Broji 275.507 stanovnika na površini od 29.193&nbsp;km2. Po površini je četvrti okrug u Švedskoj.

Okrug ima kao län-prijatelje Okrug Viljandimaa u Estoniji i Pskovska oblast u Rusiji te sarađuje sa Lublinskim vojvodstvom u Poljskoj.

## Administrativna podjela 
### Općine 
mini|160x160px|Općine u Dalarnas län

*Avesta
*Borlänge
*Falun
*Gagnef
*Hedemora
*Leksand
*Ludvika
*Malung
*Mora
*Orsa
*Rättvik
*Smedjebacken
*Säter
*Vansbro
*Älvdalen

### Gradovi 
*Avesta
*Borlänge
*Falun
*Hedemora
*Ludvika
*Säter

## Reference 
## Vanjski linkovi 
*okružna uprava

Kategorija:Okruzi u Švedskoj
*
Okrug Gotland

**Okrug Gotland** () je identičan sa pokrajinom Gotland. Obuhvata ostrvo Gotland i okolna manja ostrva u [Baltičkom moru. [Glavni grad okruga je Visby. Gotland je, sa svojih 58.000 stanovnika, najmanji švedski okrug. Jedinstven je i po tome što ima samo jednu općinu, Gotland, i da nema okrugsku skupštinu kao ostali Okruzi u Švedskoj.

## Gradovi i manja mjesta 
*Burgsvik (335)
*Fårösund (816)
*Havdhem (343)
*Hemse (1.766)
*Klintehamn (1.431)
*Lärbro (512)
*Ljugarn (295)
*När (202)
*Romakloster (877)
*Roma kyrkby (282)
*Slite (1.617)
*Stånga (334)
*Tingstäde (277)
*Väskinde (280)
*Västerhejde (296)
*Vibble (1.057)
*Visby (22.017)

(broj stanovnika 2000.)

## Reference 
## Vanjski linkovi 
*okružna uprava Gotland

Kategorija:Okruzi u Švedskoj
*
Okrug Gävleborg

**Okrug Gävleborg** () je švedski okrug na jugoistoku Norrlanda, jednom od tri područja Švedske (druga dva su Götaland i Svealand). Glavni grad okruga je Gävle. Okrug broji 275.780 stanovnika na površini od 18.191&nbsp;km2.

## Geografija 
Okrug obuhvata pokrajine Gästrikland, osim jednog dijela župe Söderfors, te pokrajinu Hälsingland, osim župa Ytterhogdal i Ängersjö, koji pripadaju Okrugu Jämtland. Gävleborgs länu također pripada jedan dio pokrajine Dalarna te općina Ljusdal. Graniči s okruzima Jämtland, Jämtland, Dalarna, Västmanland i Uppsala

75% površine okruga, ili 1.485.900 hektara, je prekriveno šumama, 4% su obradive površine, dok su samo 3% površine okruga naseljena. Preostalih 18% čine brda, voda i močvare (2000. god). U okrugu se nalazi 10.880 ostrva od kojih je 747 naseljeno. Najviše ostrva se nalazi u općinama Gävle (3.954), Söderhamn (1.722) i Hudiksvall (1.490)

1,5% površine okruga su pod zaštitom, imeđu ostalog dva nacionalna parka i 107 prirodnih rezervata. Jedan od nacionalnih parkova, Färnebofjärden se prostire na tri okruga: Gävleborg, Västmanland i Dalarna, i pokriva ukupnu površinu od 10.471 hektara, od kojih je 5.092 ha u okrugu Gävleborg.

## Historija 
Okrug je osnovan 1762. Tada je obuhvatao i pokrajinu Härjedalen, koja je 1810. pripojena okrugu Jämtland.

mini|288x288px

## Administrativna podjela 
### Općine 
*Bollnäs (26.233)
*Gävle (92.257)
*Hofors (10.190)
*Hudiksvall (36.956)
*Ljusdal (19.278)
*Nordanstig (9.842)
*Ockelbo (6.057)
*Ovanåker (11.849)
*Sandviken (36.736)
*Söderhamn (26.440)

(Broj stanovnika po popisu od 31. marta 2006)

### Manja mjesta 
*Gävle (67.856) (Broj stanovnika 2000)
*Sandviken (23.028)
*Hudiksvall (14.996)
*Bollnäs (12.726)
*Söderhamn (12.706)
*Hofors (7.438)
*Valbo (6.984)
*Ljusdal (6.149)

## Historijski gradovi 
*Bollnäs
*Gävle
*Hudiksvall
*Sandviken
*Söderhamn

## Reference 
## Vanjski linkovi 
* okružna uprava Gävleborgs län
* Region Gävleborg
* okrugska skupština Gävleborg
* www.regionfakta.com

Kategorija:Okruzi u Švedskoj
*
Subhanehu ve te'ala

'''Subhanehu ve te'ala** () je islamski termin u arapskom jeziku koji znači **"slavan i uzvišen je On (Allah)"**. Ova fraza se često može sresti u islamskim tekstovima nakon Allahovog imena.

U islamskim tekstovima, tako i u formi govora, češće se koristi druga fraza **dž.š.**, što je skraćenica od **dželle-šanuhu'''.

Izgovor ove fraze je simbol poštovanja, ljubavi, odanosti i vjere u Allaha. Njome se izbjegava poopštavanje Njegovog imena u razgovoru, a ostvaruje efekat uzvišenosti i poštovanja prilikom spomena Božijeg imena.

## Reference 
## Vanjski linkovi 
Kategorija:Islamska terminologija
Vanmaterična trudnoća

mini|desno|300px|Vanmaterična trudnoća
**Vanmaterična trudnoća** je komplikacija kod trudnoće kada se oplođena jajna ćelija razvija van materice. Može da se razvije na jajniku, jajovodu ili u trbušnoj duplji. Prema mjestu gdje je došlo do usađivanja oplođene jajne ćelije razlikujemo:

* Tubarnu trudnoću
* Abdominalnu trudnoću
* Ovarijalnu trudnoću

Na 100 do 200 ostvarenih poroda javlja se jedna vanmaterična trudnoća. Od ove tri nabrojane vrste vanmaterične trudnoće najčešća je tubarna trudnoća. Na nju otpada 95% od svih vanmateričnih trudnoća, a na ovarijalnu i abdominalnu trudnoću 5%.

Danas su vanmaterične trudnoće sve učestaliji problem zbog slobodnijeg seksualnog života žena, čestih promjena partnera, i naravno upala koje dovode do suženja lumena jajovoda. Također, korištenje intrauterinih uložaka odnosno spirala kao vida kontracepcije povećava rizik od vanmaterične trudnoće. Različite studije su dokazale da i pušenje ima direktnu povezanost sa nastankom vanmaterične trudnoće.

## Tubarna trudnoća 
Zavisno od lokacije trudnoće u jajovodu ishod tubarne trudnoće može biti različit. Ampularne trudnoće, koje su ujedno i najčešće obično završavaju tubarnim pobačajem bez ruptura, dok trudnoće u istmičnom dijelu jajovoda ili u intersticijskom dijelu obično dovode do ruptura. 
Zavisno od dijela tube u kojem se jajna ćelija smjestila, trudnoća može naprdovati i 6 do 8, a ponekad i 12 sedmica.

## Tubarni abortus 
Začetak koji je strano tijelo za tubu dovodi do kotrakcija jajovoda koji ga pokušava istisnuti. Ovo dovodi do jakih bolova u donjem dijelu trbuha. Krvarenje koje nastaje kao posljedica djelimičnog odlubljivanja placente stvara hematocelu. Pacijentica osjeća slabost, vrtoglavicu, postoji sukrvičasti materični iscjedak.

## Ovarijalna trudnoća 
Ovarijalna trudnoća nastaje zbog poremećene peristaltike jajovoda. Klinička slika je uveliko slična tubarnoj trudnoći, ali sa bržim razvojem.

## Abdominalna trudnoća 
Prema načinu nastajanja može biti primarna i sekundarna. Kod primarne se oplođenje i usađivanje jajne ćelije od početka dešava u trbušnoj šupljini, a kod sekundarne se oplodnja desila u jajovodu, ali je pri kontrahovanju jajovoda odbačena u trbušnu duplju gdje se naknadno i usadila. U biti, ovo je veoma rijetka pojava. Za razliku od tubarne trudnoće abdominalna trudnoća može se nastaviti i duže zbog povoljnijih uslova u trbušnoj duplji u odnosu na jajovod. U literaturi su opisani slučajevi da se trudnoća razvijala do samog termina za porod i uspješno je završavana carskim rezom.

## Cervikalna trudnoća 
Iako nije vanmaterična trudnoća spada u grupu ektopraktičkih trudnoća. Ova trudnoća je veoma opasna zbog dramatične kliničke slike i činjenice da cerviksnema sposobnost zaustavljanja krvarenja kontrakcijom. Trudnoća se razvija u sluznici vrata materice koja nije pripremljena za trudnoću. Karakterišu je jaki bolovi, obilno krvarenje. Ako je trudnoća preko 8 nedjelja obično završava histerektomijom odnosno potpunim hirurškim odstranjenjem materice.

## Također pogledajte 
* Trudnoća

## Reference 
## Vanjski linkovi 
Kategorija:Ginekologija
Kategorija:Akutna bol
Kategorija:Hitni medicinski slučajevi
Okrug Jönköping

**Okrug Jönköping** () je okrug u južnom dijelu Švedske. Glavni grad okruga je Jönköping.

## Geografija 
Okrug Jönköping graniči s okruzima Västra Götaland, Östergötland, Kalmar, Kronoberg i Halland. U sklopu okruga se nalazi sjeverozapadni dio pokrajine Småland i, od 1. januara 1998, općine Habo i Mullsjö u pokrajini Västergötland.

### Najveći gradovi 
* Jönköping (81.372) (broj stanovnika 2000)
* Värnamo (17.627)
* Nässjö (16.428)
* Tranås (14.037)
* Vetlanda (12.559)
* Gislaved (10.373)

### Općine 
mini|168x168px|Općine okruga

Aneby (6.584)
Eksjö (16.617)
Gislaved (29.492)
Gnosjö (9.731)
Habo (9.884)

Jönköping (121.229)
Mullsjö (7.093)
Nässjö (29.314)
Sävsjö (11.045)
Tranås (17.766)

Vaggeryd (12.700)
Vetlanda (26.508)
Värnamo (32.718)

(Broj stanovnika po popisu od 31. marta 2006)

### Jezera 
* Grumlan
* Solgen
* Sommen
* Vättern

### Pogranični okrugi 
* Halland
* Kalmar
* Kronoberg
* Västra Götaland
* Östergötland

## Historija 
mini|154x154px|Ruina Brahehus iz 17. vijeka pored E4
okrug Jönköping je staro kulturno područje sa ostacima iz raznih epoha. U njemu se nalazi preko 20.000 drevnih ostataka iz mlađeg kamenog doba,Bronzano doba|bronzanog doba, željeznog doba i srednjeg vijek. Na ostrvu Visingsö u jezeru Vättern nalazi se jedan od najvećih švedskih kulturnih sredina. U srednjem vijeku su mnogi švedski kraljevi živjeli na Visingsö odakle su upravljali kraljevinom.

Najpoznatije drevne građevine u okrugu su muzej Tändstick u Jönköpingu, dvorac Gripenberg kod Tranåsa, Hylten fabrika u Gnosjö, te sjeverni dio grada Eksjö.

## Stanovništvo 
okrug ima 331.247 stanovnika i jedan je od pet najgušće naseljenih okruga Švedske. Mjesta pored saobraćajnih čvorova, kao što su Jönköping, Värnamo i Nässjö, su ujedno i najveći gradovi/općine okruga. Jugozapadni i sjeveroistočni dio okruga imaju negativan priraštaj stanovništva već nekoliko godina.

Priraštaj 2006. godine (prvi kvartal)

* okrug: 330 681  (+ 502)
* Jönköping općina: 121 229 (+264)
* Värnamo općina:    32 718  (+18)
* Nässjö općina:     29 314  (+ 0)
* Gnosjö općina:     9 731   (-22)

## Priroda 
mini|144x144px|Nacionalni park Store Mosse
Krajolik okruga Jönköping varira. Velikim dijelom okrug je prekriven šumama. U okrugu se nalazi preko 2.300 jezera i nekoliko velikih rijeka, među kojima i rijeke Lagan i Emån. Na južnom dijelu Vätterna, najvećeg i najdubljeg jezera okruga, se proteže Jönköping, glavni grad okruga. Na jugu se nalazi nacionalni park Store Mosse, veliko močvarno područje. Najveća planina je Tomtabacken, koja se izdiže 377 metara iznad mora.

## Saobraćaj 
Zbog svog centralnog položaja u Švedskoj, infrastruktura okruga je veoma razvijena. Velike saobraćajnice su autoput E4, koji ide u pravcu sjever-jug, i magistralni put R40 između Jönköpinga i Göteborga.

Željeznička mreža okruga je jedna od najobimnijih u Švedskoj. Ukupna dužina željezničkih pruga iznosi 600&nbsp;km, od kojih je većina kraće lokalne pruge. Najveći željeznički čvor okruga i jedan od najvećih čvorova u Švedskoj se nalazi u gradu Nässjö.

## Reference 
## Vanjski linkovi 
* okružna uprava Jönköping

Kategorija:Okruzi u Švedskoj
*
Ta'if

'''Ta'if''' () jest grad koji se nalazi u pokrajini Mekka, u Saudijskoj Arabiji.

Nalazi se na nadmorskoj visini od 1.879 metara, na padinama planine Al-Sarawat. Broj stanovnika iznosi oko 1.200.000 stanovnika. Grad je centar poljoprivrednog područja i poznat je po uzgoju grožđa, nara, smokvi, ruža i meda.

Svake godine, tokom ljetnih mjeseci, vlada Saudijske Arabije se premješta iz glavnog grada Rijada u Ta'if, prvenstveno zbog svježije klime ovog područja (s obzirom na velike vrućine u ostalim dijelovima zemlje).

## Reference 
## Vanjski linkovi 
* Zvanički sajt grada

Kategorija:Gradovi u Saudijskoj Arabiji
Kategorija:Pokrajina Mekka